Folketing
2010-04-21

Jeg tror også, at vi er meget enige om det. Det er for dårligt, at der er så lange ventetider nogle steder. Nogle steder har man oppet sig, og der er det ved at gå bedre, men så er der altså også de her generelle tiltag, jeg har nævnt, som for alle politikredse gerne skulle bevirke, at systemet kommer til at fungere mere effektivt, også gennem digitalisering og ikke mindst ved et bedre bookingsystem, hvor man sørger for, at bookingtiderne bliver udnyttet effektivt på den ene eller den anden måde. Det håber jeg så samlet set kan bidrage til det, vi begge ønsker, nemlig nogle korte ventetider ikke mindst på de praktiske prøver, hvor eleven er klar til at gå op til køreprøve.